— На жаль, не давялося паўдзельнічаць у абмене атрадамі паміж раёнамі, — наракае першы сакратар райкама БРСМ Алена Надзеявец. — Пакуль што ў нас няма магчымасці на пэўным узроўні арганізаваць не толькі быт, але і працоўнае месца для гасцей. Думаецца, у суседзяў па вобласці такая ж праблема, таму і наша моладзь нікуды за межы раёна не выязджала. Тым больш што зараз попыт на працу значна перавышае прапанову — жадаючых зарабіць свае грошы з кожным годам становіцца ўсё больш, таму ў першую чаргу дапамагаем тым, хто з’яўляецца членам БРСМ, а ўжо потым — астатнім. А вось арганізацыі раёна, што не зусім прыемна, усё менш выказваюць жаданне супрацоўнічаць з моладдзю. Але што ж зробіш: зараз усюды не вельмі добрае эканамічнае становішча, мы гэта разумеем. Спадзяюся, што ў наступным годзе сітуацыя карэнным чынам пераменіцца і задаволенымі застануцца ўсе: і моладзь, і прымаючыя прадпрыемствы.